ทหารเอกพระเจ้าเสือ - Great Soldier of Tiger King

ปกดีวีดี

มิตรชัย วิไลวงศ์

ปทุมพร รักศิลป์

เบิ้ม บุตรจำลอง

พรกมล ชัยมณี

พงษ์นภา แย้มผิว

**ทหารเอกพระเจ้าเสือ**เป็นการแสดงของลิเกคณะ **เฉลิมชัย มาลัยนาค** ซึ่งในเรื่องนี้ จับเอาเนื้อเรื่อง พันท้ายนรสิงห์ - PanThai NoraSingเอามาแสดงใหม่ นำแสดงโดย เฉลิมชัย มาลัยนาค, รพีพร รุ่งภิรมย์, มิตรชัย วิไลวงศ์, ปทุมพร รักศิลป์, เบิ้ม บุตรจำลอง

## เนื้อเรื่องย่อ

ในรัชสมัย**สมเด็จพระสรรเพชญ์ที่ 8 (พระเจ้าเสือ)** แห่งกรุงศรีอยุธยา ราว พ.ศ. 2246 – 2252 บ้านเมืองวุ่นวายเพราะพระยาบำเรอภูธรรีดไถประชาชนด้วยการอ้างพระบรมราชโองการในการเกณฑ์ช้างม้าวัวควายไปเพื่อเป็นภาษี ส่วนสาววัยรุ่นจะนำไปถวายพระเจ้าเสือ เพื่อเป็นนางสนมในพระราชวัง ส่งผลให้ชาวบ้านทุกทั่วหัวระแหงได้รับความเดือดร้อน สิน หนุ่มน้อยจากป่าโมกข์ เดินทางเข้ามายังวิเศษไชยชาญ โดยหวังจะไปรับสมัครเป็นทหารในวังหลวง ต่อมาพระเจ้าเสือได้ทรงพระราชดำเนินไปตกปลากับขุนนางคนสนิทเป็นการส่วนพระองค์ โดยปลอมตัวเป็นสามัญชนชื่อว่า ทิดเดื่อ ซึ่งนัยหนึ่งพระองค์ต้องการทราบถึงความเป็นอยู่ของชาวบ้าน การเสด็จพระราชดำเนินในครั้งนั้น พระองค์ได้พบกับเหตุการณ์ที่หมื่นแคล้ว หมื่นคล้อยกำลังไล่ฉุดคร่าหญิงสาวอยู่ จึงได้เข้าขวาง ต่อมายังได้ปะฝีมือเชิงมวยกับสินผู้เป็นชาวบ้านธรรมดา โดยไม่รู้ว่าคนที่ตนกำลังชกอยู่ด้วยเป็นพระเจ้าแผ่นดิน ทำให้พระเจ้าเสือได้รับทราบการทุจริตของข้าราชการและได้พูดคุยกับสินอย่างถูกคอ หลังจากพระเจ้าเสือเสด็จกลับพระราชวัง พระยาบำเรอภูธรแค้นที่พระเจ้าเสือสั่งประหาร รัตนา ลูกสาวตน จึงได้ก่อการกบฏ สินเข้าสู้จนพระยาบำเรอภูธรแพ้ ถูกจับตัวได้ พระเจ้าเสือทรงสั่งให้ประหารพระยาบำเรอภูธร และได้มีรับสั่งให้สินเข้ารับราชการในตำแหน่งนายทหารคัดท้ายเรือประจำพระที่นั่งเอกไชยและช่วยเหลืองานราชการในการปราบขุนนางที่ฉ้อราษฎร์บังหลวงโดยต่อมาคือ พันท้ายนรสิงห์ จนได้รับคำยกย่องว่าเป็นผู้มีความซื่อสัตย์สุจริต จงรักภักดีและรักษาระเบียบวินัย ครั้นพระเจ้าเสือเสด็จประพาสปากน้ำสาครบุรี ซึ่งจะต้องผ่านตำบลโคกขามซึ่งคลองบริเวณดังกล่าวมีความคดเคี้ยวและแคบ ทำให้พระยาสุรสงคราม และผู้ใหญ่เจิม พ่อของสร้อยที่เข้าใจผิดว่าพระเจ้าเสือสั่งฆ่าสร้อย ลูกสาวตน ทหารที่เกลียดชังพระเจ้าเสือวางอุบายลอบปลงพระชนม์ได้ ขณะเดียวกันนั้นสินที่ได้ล่วงรู้แผนการนี้จึงให้นวลไปขอร้องกับผู้ใหญ่เจิม ผู้ใหญ่เจิมเชื่อนวล จึงหันกลับไปฆ่าพระยาสุรสงคราม พันท้ายนรสิงห์ไม่เห็นนวลมาหา จึงวางแผนบังคับเรือพระที่นั่งให้ชนกับริมตลิ่งเพื่อไม่ให้พระเจ้าเสือเสด็จพระราชดำเนินไปถึงจุดที่กลุ่มชาวบ้านซุ่มอยู่ เมื่อเรือพระที่นั่งเอกไชยมาถึงตำบลโคกขาม สินพยายามคัดท้ายเรือพระที่นั่งจนชนตลิ่ง ทำให้หัวเรือพระที่นั่งเอกไชยหักตกลงไปในน้ำ สินรู้โทษดีว่าความผิดครั้งนี้ถึงประหารชีวิตตามโบราณราชประเพณีซึ่งกำหนดว่าถ้าผู้ใดถือท้ายเรือพระที่นั่งให้หัวเรือพระที่นั่งหักผู้นั้นถึงมรณะโทษให้ตัดศีรษะเสีย สินจึงกราบทูลขอน้อมรับโทษตามพระราชประเพณี พระเจ้าเสือทรงพิจารณาเห็นว่าอุบัติเหตุครั้งนี้เป็นเหตุสุดวิสัยมิใช่ความประมาทจึงพระราชทานอภัยโทษให้ แต่สินก็กราบบังคมยืนยันให้ตัดศีรษะตนเพื่อรักษาขนบธรรมเนียมในพระราชกำหนดกฎหมายและเป็นการป้องกันมิให้เกิดข้อติเตียนต่อพระเจ้าอยู่หัวว่าทรงละเลยพระราชกำหนดของแผ่นดิน พระเจ้าเสือไม่ต้องการประหารสินจึงทรงโปรดให้ฝีพายทั้งปวงปั้นมูลดินเป็นรูปสินแล้วให้ตัดศีรษะรูปดินนั้นเพื่อเป็นการทดแทน แต่สินยังคงยืนยันขอให้ตัดศีรษะตน โดยขอให้พระเจ้าเสืออภัยโทษให้แก่กลุ่มผู้ที่ลอบปลงพระชนม์ แม้พระเจ้าเสือจะทรงอาลัยรักน้ำใจพันท้ายนรสิงห์เพียงใดก็ทรงจำพระทัยปฏิบัติตามพระราชกำหนด จึงตรัสสั่งให้เพชฌฆาตประหารพันท้ายนรสิงห์แล้วโปรดให้ตั้งศาลสูงประมาณเพียงตาและนำศีรษะพันท้ายนรสิงห์กับหัวเรือพระที่นั่งเอกไชยซึ่งหักนั้นขึ้นพลีกรรมไว้ด้วยกันบนศาลเพียงตานั้น

## นักแสดงนำ

* เฉลิมชัย มาลัยนาค รับบท สิงห์/ พันท้ายนรสิงห์
* รพีพร รุ่งภิรมย์ รับบท นวล
* มิตรชัย วิไลวงศ์ รับบท สมเด็จพระสรรเพชญ์ที่ 8 (พระเจ้าเสือ)
* ปทุมพร รักศิลป์ รับบท สร้อย
* เบิ้ม บุตรจำลอง รับบท พระยาบำเรอภูธร
* พรกมล ชัยมณี รับบท ผู้ใหญ่เจิม
* พงษ์นภา แย้มผิว รับบท พระยาสุรสงคราม
* เนตรชนก พึ่งอำนาจ รับบท รัต
* ธนกร พรภิรมย์ รับบท หมื่นคล้อย
* ไฟว์ ศิวกร รับบท หมื่นแคล้ว
* ลูกจ๋า หน้าสวย รับบท สอด
* เขียว ไข่กา รับบท มหาดเล็กทองอ่อน